- Оцу хенахь лаамехь а, лааме ца хьоьжуш а дIахьежабора Шема. Реза хир вац ша аьлла, дага а ца деара Сережина. Эскаре хIунда воьду, нагахь тIаме ваха хьо реза хир вацахь?! Бара царлахь дуьхьал берш а, амма тIаккха эскарера дIабовла дезара церан. Цо ша ма аллара, Эпсарна эхь ду – дуьхьало яр. Стохка Зазадоккху-беттан юьххьехь дIабахара уьш. Цхьа деха дара церан новкъабовлар. ДIавоьду - Iодика а йой, юха суьранна телефон туху, со цIа вогIу, дIадаханза ду тхо олий. ХIора денна бохург санна ишта нислора. Цхьа ши кIира муххале а дIадахара ишта. Ас боху: цул а дIавахна ваьлла велара хьо!